ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ

αριθ. 62/98

της 4ης Ιουλίου 1998

για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόστηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,

Εκτιμώντας:

ότι το παράρτημα II της συμφωνίας τροποποιήθηκε από την απόφαση αριθ. 80/97 της Μεικτής Επιτροπής του ΕΟΧ, της 12ης Νοεμβρίου 1997(1)·

ότι η απόφαση 97/486/ΕΚ της Επιτροπής, της 9ης Ιουλίου 1997, σχετικά με κοινό τεχνικό κανονισμό για γενικές απαιτήσεις προσάρτησης τερματικού εξοπλισμού για διεπαφή με δισύρματες αναλογικές μισθωμένες γραμμές παροχής ανοιχτού δικτύου (ΟΝΡ)(2) πρόκειται να ενσωματωθεί στη συμφωνία·

ότι η απόφαση 97/487/ΕΚ της Επιτροπής, της 9ης Ιουλίου 1997, σχετικά με κοινό τεχνικό κανονισμό για γενικές απαιτήσεις προσάρτησης τερματικού εξοπλισμού για διεπαφή με τετρασύρματες αναλογικές μισθωμένες γραμμές (ΟΝΡ)(3) πρόκειται να ενσωματωθεί στη συμφωνία·

ότι η απόφαση 97/639/ΕΚ της Επιτροπής, της 19ης Σεπτεμβρίου 1997, σχετικά με κοινό τεχνικό κανονισμό για απαιτήσεις προσάρτησης διεπαφών τερματικού εξοπλισμού που πρόκειται να συνδεθεί με ψηφιακές αδόμητες και δομημένες μισθωμένες γραμμές 34 Mbit/s(4) πρόκειται να ενσωματωθεί στη συμφωνία,

ΑΠΟΦΑΣΙΖΕΙ:

Άρθρο 1

Τα ακόλουθα σημεία παρεμβάλονται μετά το σημείο 4π (απόφαση 97/545/ΕΚ της Επιτροπής) του κεφαλαίου XVIII του παραρτήματος II της συμφωνίας: "4ρ. 397 D 0486: απόφαση 97/486/ΕΚ της Επιτροπής, της 9ης Ιουλίου 1997, σχετικά με κοινό τεχνικό κανονισμό για γενικές απαιτήσεις προσάρτησης τερματικού εξοπλισμού για διεπαφή με δισύρματες αναλογικές μισθωμένες γραμμές παροχής ανοιχτού δικτύου (ΟΝΡ) (ΕΕ L 208 της 2.8.1997, σ. 44).

4σ. 397 D 0487: απόφαση 97/487/ΕΚ της Επιτροπής, της 9ης Ιουλίου 1997, σχετικά με κοινό τεχνικό κανονισμό για γενικές απαιτήσεις προσάρτησης τερματικού εξοπλισμού για διεπαφή με τετρασύρματες αναλογικές μισθωμένες γραμμές (ΟΝΡ) (ΕΕ L 208 της 2.8.1997, σ. 47).

4τ. 397 D 0639: απόφαση 97/639/ΕΚ της Επιτροπής, της 19ης Σεπτεμβρίου 1997, σχετικά με κοινό τεχνικό κανονισμό για απαιτήσεις προσάρτησης διεπαφών τερματικού εξοπλισμού που πρόκειται να συνδεθεί με ψηφιακές αδόμητες και δομημένες μισθωμένες γραμμές 34 Mbit/s (ΕΕ L 271 της 3.10.1997, σ. 16)."

Άρθρο 2

Τα κείμενα των αποφάσεων 97/486/ΕΚ, 97/487/ΕΚ και 97/639/ΕΚ της Επιτροπής στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει την 5η Ιουλίου 1998, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 4 Ιουλίου 1998.

Για τη Μεικτή Επιτροπή του ΕΟΧ

Ο Πρόεδρος

F. BARBASO

(1) ΕΕ L 134 της 7.5.1998, σ. 9.

(2) ΕΕ L 208 της 2.8.1997, σ. 44.

(3) ΕΕ L 208 της 2.8.1997, σ. 47.

(4) ΕΕ L 271 της 3.10.1997, σ. 16.